PATVIRTINTA

Marijampolės vaikų lopšelio–darželio

,,Ąžuoliukas” direktoriaus

2021 m. rugsėjo 1 d.

įsakymu Nr.V-66 (1.4E)

**MARIJAMPOLĖS VAIKŲ LOPŠELIO-DARŽELIO „ĄŽUOLIUKAS“**

**2021-2022 MOKSLO METŲ VEIKLOS PLANAS**

1. **BENDROSIOS NUOSTATOS**

Marijampolės vaikų lopšelio-darželio ,,Ąžuoliukas“ 2021-2022 m. m. veiklos planas parengtas atsižvelgiant į 2021-2023 metų strateginio plano tikslus ir uždavinius, į lopšelio-darželio 2020-2021 m. m. veiklos plano įgyvendinimo analizę, įvertinus įstaigos aplinką ir išteklius, atsižvelgta į pedagoginę ir kultūrinę veiklos patirtį, bendruomenės narių pasiūlymus, lopšelio-darželio socialinės aplinkos ypatumus. Šiuo planu siekiama efektyviai organizuoti lopšelio-darželio veiklą, teikti kokybišką ugdymą, telkti bendruomenę sprendžiant aktualiausias ugdymo problemas, kiekvieno bendruomenės nario įsipareigojimų prisiimti atsakomybę už lopšelio-darželio veiklos tęstinumą, tikslų ir uždavinių įgyvendinimą.

Veiklos planą rengė darbo grupė.

 Atlikome SSGG analizę, kėlėme tikslus ir numatėme priemones. Mokslo metų gale sudaryta darbo grupė vertino veiklos plano įgyvendinimą. Visas priemones tikslų pasiekimui pasiūlė bendruomenė. Planas įvykdytas.

2020 m. spalio-gruodžio mėnesiais buvo atliktas lopšelio-darželio veiklos įsivertinimo auditas, apklausose dalyvavo tiek tėvai, tiek darbuotojai. Rezultatai panaudoti strateginių bei metinių tikslų įgyvendinimo įvertinimui, veiklos planui parengti.

Lopšelyje-darželyje sėkmingai įgyvendinama valstybinė švietimo politika:

 Teikėme kokybiškas švietimo paslaugas, atitinkančias nuolat kintančias visuomenės reikmes. Buvo vykdomos Ikimokyklinio ugdymo, Priešmokyklinio ugdymo programos, vykdėme pieno, vaisių produktų vartojimo švietimo įstaigose paramos programą „Pienas vaikams", „Vaisiai vaikams”. Priešmokyklinėse grupėse vykdėme tarptautinę ankstyvosios prevencijos programą „Zipio
draugai“, „Gyvenimo įgūdžių ugdymo programą“, programą „Kimočiai“. Veiklos buvo organizuotos taip, kad tenkintų kuo didesnę bendruomenės narių dalį.

**II. 2020–2021 M. M. VEIKLOS ANALIZĖ**

Grupės ir ugdytiniai.

**II. 1. Grupės ir vidutinis vaikų skaičius mokslo metų pradžioje:**

|  |  |  |
| --- | --- | --- |
| Ugdymoprogramos pavadinimas | Grupių skaičius | Vaikų skaičius |
| 2020-2021 m. m. | 2021-2022 m. m. | 2020-2021m. m. | 2021-2022 m. m. |
| Ankstyvojougdymo  | 3 | 3 | 40 | 40 |
| Ikimokyklinio ugdymo | 6 | 7 | 124 | 135 |
| Priešmokykliniougdymo | 2 | 1 | 31 | 21 |
| Išviso: | 11 | 11 | 195 | 196 |

 **1. Tikslas. Kūrybiškas, inovatyvus į vaiko poreikius, galias ir tėvų lūkesčius orientuotas ugdymas(sis)**

2020/2021 mokslo metų pradžioje aptarėme ankstyvąjį, ikimokyklinį, priešmokyklinį ugdymą reglamentuojančius dokumentus, ilgalaikius grupių veiklos planus 2020-2021 m. m.

2020/2021 mokslo metai buvo kitokie dėl šalyje paskelbto karantino, tačiau ryškūs nuveiktais darbais, mokytojų pasiūlytomis idėjomis. Visos grupių mokytojos geba naudotis el. dienynu „Mano dienynas“, tobulina įgūdžius IKT srityje.

 Ikimokyklinio ugdymo mokytojos, pasidalino prevencinio projekto „Judėk, draugauk, sveikas auk“ organizavimo ir naudos vaikams patirtimi. “

Logopedė, pranešime „Vaiko kelias į gražią kalbą“ aptarė ikimokyklinio amžiaus vaikų kalbos raidą nuo pirmųjų iki septintųjų jų gyvenimo metų, apibūdino kaip mokyti vaikus taisyklingo kalbos garsų tarimo, lavinti smulkiąją ir bendrąją motoriką, ugdyti taisyklingo kvėpavimo įgūdžius, turtinti žodyną ir skatinti kalbos raiškos plėtotę vadovaujantis kalbos ugdymo modeliu. Pasidalino vaizdine medžiaga, kurią naudojo dirbdama nuotolinio ugdymo metu.

Grupių mokytojos pasidalino savo patirtimi, su kokiais sunkumais susiduria ugdomojoje veikloje.

Pedagogai aptarė projekto ,,Patyriminio ugdymo diegimas Marijampolės regiono ikimokyklinio ir priešmokyklinio ugdymo įstaigose" veiksmingumą, naudą įvairaus amžiaus grupių vaikams, ypač turintiems spec. poreikių.

Lopšelio-darželio ugdytiniai dalyvavo respublikiniame RIUKKPA projekte „Mažųjų žaidynės 2021“, kuris vyko dviem etapais. Grupių mokytojos su savo grupių ugdytiniais aktyviai dalyvavo pirmame ir antrame etapuose. Antrajame etape įvyko puikus „Mažųjų žaidynių 2021“ festivalis.

Ikimokyklinio ir priešmokyklinio ugdymo mokytojų metodinės grupės posėdžiuose pristatyti ir aptarti I ir II pusmečio vaikų pažangos ir pasiekimų rezultatai.

Mokslo metų eigoje pedagogai kėlė savo kvalifikaciją kvalifikaciniuose seminaruose, kurie vyko nuotoliniu būdu dėl šalyje paskelbto karantino, dalinosi gerąja darbo patirtimi su savo kolegomis, vedė ir aptarė šventes ir kitus renginius. Džiugu, kad pasiruošiant šventėms, renginiams idėjomis, darbais prisidėjo vaikučių šeimos nariai.

Priešmokyklinio ugdymo mokytojai nuotoliniu būdu dalyvavo respublikinėje metodinėje-praktinėje dienoje „Ugdytojų partnerystės ir inovatyvios aplinkos dermė – vaiko ugdymo(si) garantas“, kurios metu pristatė pranešimus “Lauko erdvės, kaip tyrinėjimo ir eksperimentavimo laboratorijos” ir “Edukacinės išvykos, kaip inovatyvi vaikų ugdymo forma”.

Mokytojos su ugdytiniais organizavo, dalyvavo virtualioje erdvėje vykusiuose respublikoje, mieste ir lopšelyje-darželyje projektuose, parodose, muzikiniuose renginiuose.

Lopšelio-darželio ugdomojoje veikloje aktyviai dalyvavo įstaigoje dirbantys specialistai:

Psichologas individualių konsultacijų vaikams metu naudojo metodines priemones, projekcinius testus, stebėjimą, pokalbius, menines priemones siekiant nustatyti problemą, jos priežastį ir galimus sprendimo būdus.

Individualių konsultacijų tėvams, pedagogams metu buvo aptarinėjamos, sprendžiamos ugdytinių problemos. Aptariami vaikų ugdymui svarbūs klausimai, jų galimi elgesio motyvai, priežastys ir pasekmės, svarstomos pasirinkimų ir prisitaikymo alternatyvos. Pateiktos rekomendacijos tėvams ir pedagogams.

Darbas dėl COVIT-19 sukeltų situacijų konsultacijos ir mokymai pedagogams ir tėvams vyko kontakto (K) bei nuotoliniu būdu (N).

Logopedinį kabinetą lankė 32 lopšelio – darželio vaikai. Dalinai pagerėjo visų vaikų kalba. Kai kuriems reikalingas tik garsų įtvirtinimas kalboje. Darbe taikyta PPT rekomendacijos, atsižvelgiant į sutrikimų pobūdį. Naudoti alternatyvius ugdymosi būdus:

-kinestezinis (per judesį pavaizduoti raidę);

-multisensorinis (matau, liečiu, girdžiu, tariu vienu metu),

-trimačių simbolių (apvesti trafaretus, aptarti dalis, elementus, jungti juos į visumą.),

-kontekstinis(suvokti esmę);

-visuminis( įsiminti žodžius);

Logopedas bendradarbiavo su pedagogais, tėvais, siekiant laiku pastebėti vaikų specialiuosius ugdymosi poreikius. Tenkino mokinių specialiuosius mokymosi poreikius, vedant individualius, pogrupinius (iki karantino pradžios) užsiėmimus darželio grupių vaikams, taip pat tiems, kuriems pagalbą skyrė miesto Pedagoginė psichologinė tarnyba.

 Socialinės pedagogės vykdyta ankstyvoji prevencinė veikla, lavinti gyvenimo ir socialiniai įgūdžiai, dirbta pagal emocinio socialinio ugdymo programą „Kimochis“. Integruotą programą vykdė grupėje „Žirniukai”, ir pritaikė individualiam darbui, pagal poreikį iškylančią problemą, nenumatytą atvejį.

 Taip pat teikta pagalba vaikams, siekiant vaikų ugdymo individualizavimo, esant sunkiai adaptacijai, kuriant saugią, sveiką, kūrybiškumą skatinančią aplinką.

Pagrindinės pagalbos ir informacijos teikimo formos: individualus darbas su ugdytiniu, darbas su grupe, darbas šeima, darbas su bendruomene, priešmokyklinių grupių mokytojomis, darbas su ikimokyklinio ugdymo mokytojomis, bendradarbiavimas su kitomis institucijomis, pildytos situacijų analizės formos, e-dienynas (informacija tėvams).

Darbui su ugdytinių grupėmis naudota šie metodai ir formos: pokalbiai, diskusijos, pratimai, disputai, žaidimai, situacijų modeliavimas, tikrų istorijų analizė. Naudoti įvairūs socialinių gūdžių ugdymo metodai : pokalbiai, piešimas, žaidimai „Kelias namo", „Drakoniukas", socialinei kompetencijai ugdyti taikyta ugdomosios priemonės „Vaiko teisės ir pareigos", „Gero elgesio taisyklės", „Atpažink jausmus". Taikytos lavinančios priemonės valdyti emocijas „Emocijos",
„Drauge", „Smurtas? Stop! , „Drąsiau", „Mano diena", „Pirma.., paskui", „Probleminės situacijos", „Geri darbai", „Akimirkos ir emocijos".

Rinkta informacija apie dominančius vaikus ir tuos, dėl kurių mokytojai turėjo sunkumų, pasireiškiant netinkamo elgesio apraiškoms.

**2. Tikslas. Kurti nuolat besimokančią, bendradarbiaujančią, iniciatyvią bendruomenę.**

Lopšelyje-darželyje organizuotos įvairios šventės, renginiai:

Rugsėjo pirmoji-mokslo ir žinių diena, sveikatingumo šventinis rytmetis „Judėk, draugauk, sveikas auk“, Advento popietė „Advento tyloje“, kūrybiniai projektai –„Šiltos Kalėdos", šventinis renginys lopšelio-darželio bendruomenei „Palydime senus metus", „Užgavėnės -žiemos ir pavasario grumtynės", Skaitovų konkursas ,,Čia skamba lietuviškas žodis“, Kovo 11-osios, Lietuvos Nepriklausomybės atkūrimo dienos šventinis rytmetis. „40 paukščių diena“, šventinis rytmetis „Sulaukėme sparnuočių“, teatro savaitė „Augu su pasaka“, šventinis rytmetis „Velykėlės atkeliavo, daug margučių atrideno", Šeimų popietės, išleistuvės „Užveriu vaikystės duris", Ekskursijų, išvykų dienos, sporto šventė „Aš, tėtis, mama-sportuojanti šeima“

Vyko parodos:

Paroda-konkursas „Naujas daiktų gyvenimas“, lopšelio-darželio meninio skaitymo konkursas „Čia skamba lietuviškas žodis“.

Projektai:

Prevencinės veiklos projektas „Judėk, draugauk, sveikas auk“, aplinkos apsaugos projektas „Švari aplinka-gera sveikata“, gamtos projektas skirtas žemės dienai „Laiškas žemei“, projektas „Mes iš pasakų šalies“, ilgalaikis projektas "Sveikatiada"

Akcijos:

Akcija tolerancijos dienai paminėti, Akcija Sausio 13-ąjai paminėti „Švieselės languose“, „Mėnuo be patyčių" , „Vaiko rankutės puošia darželio erdves".

Šventėse, parodose, akcijose aktyviai dalyvavo tėvai, kiti bendruomenės nariai. Nevengė tėvai išsakyti nuomonę dalyvaudami lopšelio-darželio tarybos posėdžiuose, grupių susirinkimuose.

Pedagogams buvo sudaryta galimybė dalyvauti kvalifikaciniuose renginiuose. Šiais metais jie vyko nuotoliniu būdu, Kursuose, seminaruose dalyvavo 80 proc. darbuotojų.

**3. Tikslas. Užtikrinti nuolatinį vaikų fizinės ir psichinės sveikatos ugdymą(si).**

Atnaujinta dalis lauko erdvių, įrengtas „daržas“. Suformuotos lysvės daržovių, gėlių auginimui, vaikai sėjo, prižiūrėjo savo daržą, stebėjo augimo, nokimo procesus, skanavo daržo gėrybes.

Dalyvauta Marijampolės visuomenės sveikatos biuro veiklose, bendradarbiaujant su visuomenės sveikatos specialiste įvairias sveikatą stiprinančiais klausimais, tobulintas meniu, pritaikant jį vaikų poreikiams.

Organizuota judumo savaitė „Aš bėgu 2021“, kurioje dalyvavo net ir patys mažiausi, lopšelio grupių vaikai. Vyko saugaus eismo savaitė. Reguliarios rytinės mankštos, judrūs žaidimai su sportiniais elementais kieme

 2020-2021 m.m. lopšelyje-darželyje buvo atliekamas veiklos kokybės įsivertinimas vadovaujantis Lietuvos Respublikos švietimo ir mokslo ministro 2016 m. kovo 29 d. įsakymu Nr.V-267 patvirtinta „Mokyklos, įgyvendinančios bendrojo ugdymo programas, veiklos kokybės įsivertinimo metodika“.

 **Tikslas** – skatinti lopšelio-darželio bendruomenės kryptingą diskusiją, į veiklos kokybės įsivertinimo rezultatus orientuotą kokybišką, vaiko poreikius tenkinantį ugdymą.

 **Uždaviniai:**

1. Konstatuoti ir aptarti lopšelio-darželio veiklos kokybės pasiekimus ir trūkumus;

2. Išanalizuoti ir įsivertinti pirmos srities „Rezultatai“ temos „Pasiekimai ir pažanga“ rodiklį 3-pasiekimų ir pažangos pagrįstumas.

3. Atlikti giluminį įsivertinimą visų vertinimo sričių rodiklius, vertinant pagal keturių balų skalę (nepatenkinamai, patenkinamai, gerai, labai gerai).

4. Vykdant lopšelio-darželio veiklos kokybės įsivertinimą, laikytis objektyvumo ir konfidencialumo principų tvarios ir pasidalytos lyderystės ugdymuisi.

5. Į lopšelio-darželio veiklos tobulinimo procesus įtraukti visus bendruomenės narius.

Lopšelio-darželio teminiam įsivertinimui pasirinktas rodiklis-1.2.2. pasiekimų ir pažangos pagrįstumas buvo analizuojamas, pasirinkus tėvų ir pedagogų anketinės apklausos tyrimo įsivertinimo instrumentus bei individualius pokalbius su pedagogais ir tėvais. Parengta išvadų iliustracija ir tėvų, pedagogų anketinės apklausos tyrimų rezultatai pateikti įstaigos internetinėje svetainėje. Atliktas giluminis veiklos įsivertinimas, anketinėje apklausoje dalyvavo visi pedagogai, Remiantis, anketose pateiktoje, pedagogų nuomone ir suskaičiavus rezultatus, nustatyta tėvų apklausos aukščiausios vertės rezultatai:

1.3 - Mano vaiko ugdomosios veiklos ugdo kūrybiškumą. 3,7

3.5 - Mano vaikas pasakoja, ką jis veikė lopšelio-darželio ugdomojoje veikloje. 3,7

2.3 - Aš pastebiu, kad mano vaikas auga kaip asmenybė. 3,7

1.2 - Mano vaiko ugdomosios veiklos jį motyvuoja. 3,6

2.1 - Lopšelio-darželio ugdomojoje veikloje mano vaikas yra motyvuojamas tobulėti. 3,5

Žemiausios vertės rezultatai:

1.4 - Mano vaiko ugdomosios veiklos ugdo probleminį mąstymą. 2,6

1.8 - Aš esu supažindintas(a) su pasiekimų ir pažangos vertinimo sistema. 3,2

3.2 - Mokytojai moko mano vaiką įsivertinti savo ugdymosi rezultatus. 3,2

1.12 - Lopšelio-darželio mokytoja mano vaikui rašo objektyvius pažangos ir pasiekimų vertinimus. 3,2

1.10 - Lopšelio-darželio mokytoja supažindina mane su mano vaikui keliamais ugdymo(si) tikslais. 3,3.

Keli tėvai išreiškė savo mintis , pastabas raštu, į kurios bus aptartos su mokytojais.

Rezultatai rodo, kad ugdomoji veikla skatina vaikų kūrybiškumą ir yra suprantama vaikams. Žemiausios vertės rezultatai skatina atkreipti dėmesį į vaikų pasiekimų vertinimą, daugiau informacijos pateikiant tėvai.

Mokytojų apklausos aukščiausios vertės rezultatai:

1.8 - Aš supažindinu ugdytinių tėvus / globėjus su jų vaikams keliamais veiklos tikslais. 3,9

7.3 - Aš informuoju bei aptariu su ugdytinių tėvais / globėjais apie vaiko mokymąsi, pasiekimus ir spragas. 3,9

1.9 - Aš supažindinu ugdytinių tėvus / globėjus su jų vaikų ugdymosi rezultatais, pasiekimais bei padaryta pažanga. 3,9

6.2 - Man svarbu, kad ugdytiniams gerai sektųsi. 3,9

1.3 - Man svarbu, kad ugdytiniai su ugdomąja veikla susipažintų ir įsigilintų į ją.

Mokytojų apklausos žemiausios vertės rezultatai:

2.1 - Diagnostinis vertinimas 3,2

1.6 - Savo ugdytinius supažindinu su pasiekimų ir pažangos vertinimo tvarka bei kriterijais. 3,2 1.7 - Aš informuoju ugdytinius apie jų ugdymo(si) pasiekimus, padarytą pažangą. 3,3

1.1 - Ugdytiniai turi įvairias galimybes įsitraukti į jų interesus bei gebėjimus atitinkančią veiklą. 3,4

2.2 - Formuojamasis vertinimas 3,4

 **Išvados:**

1. Dauguma tėvų domisi savo vaikų pasiekta pažanga ir pasiekimais.
2. Mokytojai nuolatos stebi vaikų pasiekimus ir juos aptaria su tėvais.
3. Vaikų pasiekimai vertinami visos dienos eigoje.
4. Daugiau dėmesio reikėtų skirti diagnostiniam vaikų vertinimui.
5. Lopšelyje-darželyje yra pakankami veiklų atskleisti vaikų gebėjimus.

**2021-2022 M. M. PRIORITETAI, TIKSLAI IR UŽDAVINIAI**

**1. Tikslas. Patyriminio ugdymo plėtra, integruojant STEAM idėjas.**

**Uždaviniai:**

1.1. Siekti patyriminio ugdymo patrauklumo ir prieinamumo.

1.2. Tobulinti ugdymo turinio planavimą, orientuotą į vaiko pažintines galias, individualius gebėjimus.

1.3. Priemonių gamtamoksliniam ugdymui įsigijimas.

1.4.Ugdyti ekologinį vaikų požiūrį į gamtos saugojimą, formuojant suvokimą apie grožį, jaukumą, švarą.

**2.Tikslas. Teikti visuminę pagalbą specialiųjų poreikių turintiems ugdytiniams ir socialinės rizikos šeimoms.**

**Uždaviniai:**

2.1. Tobulinti vaiko gerovės komisijos darbą.

2.2.Įgyvendinti prevencines programas, projektus bei akcijas.

2.3. Siekti kryptingo, sėkmingo profesinio tobulėjimo, siekiant pažinti vaiką ir suteikti jam individualią pagalbą.

2.4.Aktyvinti tėvų švietimą vaikų auklėjimo, socialinių pedagoginių bei psichologinių vaiko poreikių tenkinimo klausimais.

**3.Tikslas. Sveikas vaikas saugioje aplinkoje.**

**Uždaviniai:**

3.1. Orientuoti ugdymą į vaikų saugumą, aktyvumą, sveikos gyvensenos idėjų sklaidą.

3.2. Kūno kultūros ir sportinių renginių vykdymas.

3.3. Saugios aplinkos kūrimas grupėse bei lauko aikštelėse.

3.4. Užtikrinti vaikų maitinimo organizavimą bei individualaus maitinimo poreikį.

|  |  |  |  |  |  |
| --- | --- | --- | --- | --- | --- |
| Tikslai | Uždaviniai | Priemonės | Numatomas rezultatas | Vykdytojai, partneriai | Ištekliai |
| **1. Patyriminio ugdymo plėtra, integruojant STEAM idėjas.****2. Teikti visuminę pagalbą specialiųjų poreikių turintiems ugdytiniams ir socialinės rizikos šeimoms.** | 1.1. Siekti patyriminio ugdymo patrauklumo ir prieinamumo.1.2. Tobulinti ugdymo turinio planavimą, orientuotą į vaiko pažintines galias, individualius gebėjimus.1.3Priemonių gamtamoksliniam ugdymui įsigijimas .1.4.Ugdyti ekologinį vaikų požiūrį į gamtos saugojimą, formuojant suvokimą apie grožį, jaukumą, švarą.2.1. Tobulinti vaiko gerovės komisijos darbą.2.2.Įgyvendinti prevencines programas, projektus bei akcijas.2.3. Siekti kryptingo,sėkmingo profesinio tobulėjimo, siekiant pažinti vaiką ir suteikti jam individualią pagalbą.2.4.Aktyvinti tėvų švietimą vaikų auklėjimo, socialinių pedagoginių bei psichologinių vaiko poreikių tenkinimo klausimais. | 1.1.1.Atviros veiklos mokytojoms1.1.2.Tėvų pagalba organizuojant Atradėju studijos įrengimo idėjas1.1.3.Veiklos naudojant interaktyvią priemonės. 1.1.4. Mokytojų organizuojamos įdomios veiklos lauke.1.1.5.Patyriminių erdviųgrupėje ir lauke kūrimas.1.1.6.Grupių aprūpinimas pažintinės kompetencijos veiklų įgyvendinimui. 1.2.1.Pagerės mokytojų bendras darbas, siekiant atnaujinti savo žinias, įsisavinant atnaujintą ugdymo planavimą „Mano dienyne“1.2.2.Mokytojų dalyvavimas patyriminio projekto nuotoliniuose seminaruose paįvairins ugdymo turinio planavimą. Aktyvus vaikų dalyvavimas būreliuose, kuriuos organizuoja Lispa mokyklėlė, Lego žaidimai.1.3.1.Tyrinėjimų laboratorijos „Atradėjų studija“ įrengimas ir numatyta veikla palengvins vaikams ir mokytojams ugdyti pažintinius gebėjimus 1.4.1. Ekologinio projekto „ Mažais žingsneliais-švarios planetos link“1.4.2 Grupių ekologinio projekto„Gamtos rūpestėliai“ aktyvus įgyvendinimas 2.1.1. Nuolatinis vaikų pasiekimų ir pažangos bei emocinės būsenos vertinimas.2.2.1. Prevencinės programos „Aš saugus, kai žinau..“ įgyvendinimas2.2.2. Vaikų socialinių-emocinių kompetencijų įgyvendinimas, dalyvaujant programose „Zipio draugai“, „Kimočiai“ 2.3.1.Gerosios darbo patirties sklaida vykdant projektą ,,Patyriminis ugdymas ikimokykliniame ir priešmokykliniame amžiuje.2.3.2.Ilgalaikiai nuotoliniai seminarai mokytojams, siekiantiems pažinti kiekvieną vaiką, bei sužinoti jo poreikius.2.4.1. Organizuojami tėvų susirinkimai, konsultacijos bei rengiami stendiniai pranešimai, informacija pateikiama elektroniniame dienyne „Mano dienynas“  | Mokytojos susipažins ir vykdys tiriamąją veiklą, įgyvendins STEAM ugdymo idėjas. Organizuodamos veiklas pačios turės galimybę tapti patyriminio ugdymo vykdytojais.Mokytojai gerąją patirtį pritaikys savo veikloje, suaktyvės mokytojų bendradarbiavimasnaudojant IT, veikla bus įvairesnė, žadins vaikų smalsumą. IT bus pritaikoma pagal mažų grupių vaikų poreikius ir gebėjimus. Bus sudarytos tinkamas sąlygas vaikų savaiminei veiklai, stebėjimams, tyrinėjimams.Naujos planavimo galimybės leis daugiau informacijos pateikti tėvams, suaktyvės jų domėjimasis savo vaiko ugdymo pažintinėmis galiomis. Pagerės ugdomojo proceso kokybė. Planuojant bus atsižvelgta į individualius vaiko poreikius, bus numatytosveiklos visai grupei bei vaikųgrupelėms pagal poreikius.Tobulės pedagogų kompetencijos gamtamokslinio ugdymo srityje Nauja tyrinėjimų erdvė paskatins daugiau dėmesio skirti vaikų pažinimo kompetencijai.Bus įgyvendintos ekologinio projekto veiklos, kurios suteiks vaikams ne tik žinių ir įgūdžių apie gyvąją gamtą, bet ir teigiamų emocijų išvykų ir ekskursijų metuLaiku bus pastebėti vaikų raidos sutrikimai bei aptarta su vaikų tėvais. Atliktas pirminis įvertinimasPer informavimo, sportines ir kūrybines priemones bus formuojama socialiai pageidaujamo elgesio nuostatos, vaikai įtraukiami į naudingą, įdomią veiklą.Vaikai gebės pažinti savo charakterį, vertybes, nuostatas ir patirtį;Bus išugdytas pasitikėjimas savimi, išmoks reikšti ir atpažinti jausmus.Vyks kryptingas darbas, siekiant pažinti kiekvieną vaiką, per patyriminį ugdymą Nustatyti specialieji ugdymosi poreikiai, padės vaikui ir tėvams gauti reikiamą pagalbą.Gerės mokytojų profesinis meistriškumas, atrandant ir dirbant su spec. poreikių vaikais.Pagalbos vaikui specialistų komanda, mokytojai suteiks tėvams savalaikę pagalbą siekiant geriau pažinti savo vaiką. | Vadovai, mokytojai, tėvai, Atradėjų studijos kūrybinė grupėVaiko gerovės komisijos nariaiMokytojai,TėvaiPriešmokyklinės grupės mokytojai, socialinė pedagogasVadovai,pagalbos vaikui specialistai, mokytojai. | Žmogiškieji, vidiniai resursaiŽmogiškieji, vidiniai resursai |
| **3. Sveikas vaikas saugioje aplinkoje.** | 3.1. Orientuoti ugdymą į vaikų saugumą, aktyvumą, sveikos gyvensenos idėjų sklaidą.3.2.Kūno kultūros ir sportinių renginių vykdymas 3.3. Saugios aplinkos kūrimas grupėse bei lauko aikštelėse3.4. Užtikrinti vaikų maitinimo organizavimą bei individualaus maitinimo poreikį. | 3.1.1. Saugaus elgesio taisyklių grupėse kūrimas, susitikimai su Policijos pareigūnais saugaus eismo klausimais „Eismo taisykles žinosi – nieko kely nebijosi“Pravestos sveikatos valandėlės „Trumpa mankštelė – puiki dienelė“;Vaistažolių arbatų gėrimo valandėlės „Stiprink sveikatą, gerdamas arbatą“;3.2.1 Kūno kultūros projekto „ Mažųjų žaidynės“ veiklų įgyvendinimas.Priešmokyklinės grupės dalyvavimasProjekte „Mažasis futboliukas“3.2.2. Pravesta sporto ir sveikatos savaitė „Rudenėlio lapai krenta, pasportuoti šiandien lemta“.3.3.1 Nuolat vykdyti grupių ir lauko įrengimų patikrą, siekiant išvengti traumų ir susirgimų.3.3.2. Lauko erdvėse įrengti ugdymo priemones, tyrinėjimui, kūrybinei veiklai, smulkiosios ir stambiosios motorikos lavinimui. 3.3.3. Toliau plėtoti lauko augalų stebėjimą įvairiais metų laikais.(„Daržas“, „Koks medis, krūmas, gėlė?“) ir kita.3.4.1.Sveikos mitybos prevencijos įgyvendinimas, siekiant išvengti susirgimų.Analizuoti grupių vaikų valgymo poreikius, siekiant sumažinti maisto atliekas.3.4.2. Stebėti ir analizuoti grupėse vaikų ir darbuotojų susirgimus, siekiant išvengti COVID-19 pandemijos protrūkių. | Tobulės vaikų gebėjimas saugiai elgtis gatvėje, spręsti problemas, bendrauti ir bendradarbiauti įvairiose veiklose.Vaikai taps fiziškai aktyvesniKeisis vaikų ir bendruomenės požiūris į sveikos gyvensenos supratimą.Vaikai aktyviai judės sporto salėje bei lauke.Mokytojai planuos kūno kultūrosužsiėmimus ir tikslingai juos įgyvendins.Bus kuriama judėjimą skatinanti aplinka.Bus maksimaliai išnaudotas ugdymo organizavimas lauke.Tvarkingi grupių aikštelių įrengimai užtikrins vaikų judėjimo saugumą, o organizuotos veiklos suteks vaikams teigiamų emocijų.Bendra vaikų, mokytojų ir tėvų veikla tyrinėjant augalus, skatins gamtos stebėjimų ir tyrinėjimų tęstinumą už įstaigos ribų.Nuolatinis sveikų maisto produktų naudojimas ir patiekalų gamyba užtikrins sveikos mitybos ir sveikos gyvensenos principus.Nuolatinis visų darbuotojų higienos įgūdžių, įpročių laikymasis, asmeninė atsakomybė už savo ir vaikų sveikatą, patalpų dezinfekcija ir apsisaugojimo priemonių naudojimas padės išvengti susirgimų | Vadovai, mokytojai, tėvai, maitinimo organizatorius, visuomenės sveikatos specialistė, visi bendruomenės nariai. | Žmogiškieji,vidiniai resursai |

Veiklos realizavimas detalizuojamas lopšelio-darželio „Ąžuoliukas“ atskirų sričių darbo planuose.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**